Macron: UE are "perspective rezonabile" de a avea un vaccin anti-Covid în următoarele luni.
Emmanuel Macron s-a întâlnit cu Angela Merkel, cancelarul Germaniei. Macron: Sunt şanse "rezonabile" ca UE să aibă un vaccin anticoronavirus în câteva luni. Până în prezent, pe plan global s-au înregistrat aproape 22,5 milioane de cazuri de Covid-19 şi 789.455 de decese.
Uniunea Europeană are şanse "rezonabile" de a obţine un vaccin anticoronavirus în următoarele luni, a declarat joi după-amiază preşedintele Franţei, Emmanuel Macron, după întâlnirea pe care a avut-o cu Angela Merkel, cancelarul Germaniei.Cei doi lideri au discutat, printre altele, despre criza pandemiei în cursul întrevederii pe care au avut-o joi la reşedinţa prezidenţială de vacanţă de la Brégançon, situată în apropierea oraşului francez Marsilia."Pot spune şi este foarte important, mai ales că mai multe vaccinuri sunt în etapa a treia, că avem perspective rezonabile de a avea un vaccin în următoarele luni. Acesta nu va rezolva problemele în câteva săptămâni, ci în câteva luni", a declarat Emmanuel Macron, potrivit cotidianului Le Figaro.Până în prezent, la nivel mondial s-au înregistrat aproape 22,5 milioane de cazuri de coronavirus şi 789.455 de decese, potrivit datelor centralizate de Universitatea Johns Hopkins (SUA).